Francesca Simon vyrastala v slnečnej Kalifornii. Na univerzitách v Yale a v Oxforde vyštudovala stredovekú históriu a literatúru. V súčasnosti žije s rodinou v Londýne. Ak práve nepracuje na ďalšej knižke, píše články o divadle a reštauráciách alebo naháňa svojho tibetského španiela Šantiho.

Text © Francesca Simon 2007

Illustrations © Tony Ross 2007

First published in Great Britain in 2008

by Orion Children’ s Books, a division
of the Orion Publishing Group Ltd.

Translation © Darina Zaicová 2011

Slovak edition © Vydavateľstvo SLOVART, spol. s r. o.,

Bratislava 2011

Všetky práva vyhradené. Žiadna časť tejto knihy sa nesmie reprodukovať ani šíriť v nijakej forme ani nijakými prostriedkami, či už elektronickými, alebo mechanickými, formou fotokópií či nahrávok, respektíve prostredníctvom súčasného alebo budúceho informačného systému a podobne bez predchádzajúceho písomného súhlasu vydavateľa.

ISBN 978-80-556-0245-5

Vytvorenie elektronickej verzie Dibuk, s. r. o., 2020

Mojej neteri Ave Rose

1

GRÁZLIK GABO A SNEŽNÝ OBOR

Náladová Naďa zacielila.

Plesk!

Vzduchom preletela snehová guľa a plesla Mrzutej Mimi rovno do tváre.

„JAAAAÚÚÚÚÚÚÚ!“ zaúpela Mimi.

„Ha, ha, dostala som ťa,“ škodoradostne zajasala Naďa.

„Si obyčajná kruťaska,“ zafňukala Mimi, nabrala si za hrsť snehu a šmarila ho do Nade.

Plesk!

Mimina snehová guľa zasiahla Naďu priamo do tváre.

„JAAUU!“ zrúkla Naďa. „Nič nevidím!“

„Výborne!“ zapišťala Mimi.

„Nenávidím ťa!“ zvrieskla Naďa.

„Ja ťa nenávidím viac,“ zvrieskla Mimi a sotila Naďu.

Tresk! Naďa padla do snehu.

Tresk! Mimi padla do snehu.

„Postavím si vlastného snehuliaka,“ vzlykala Mimi.

„Ako chceš. Vyhrám aj bez teba,“ zastrájala sa Naďa.

„Nevyhráš!“

„Vyhrám! Vyhrám a basta, ty omieľajúci papagáj,“ jačala Náladová Naďa.

„Ja to vyhrám!“ ziapala Mimi. „Svoje najlepšie nápady som si nechala pre seba, ha!“

„Vyhrať? Čo vyhrať? Čo sa deje?“ vyzvedal Grázlik Gabo. Zababušený zišiel dolu schodmi a blížil sa k dievčatám. Slovo vyhrať začul zo vzdialenosti niekoľkých kilometrov.

„Ty si nepočul o súťaži?“ čudovala sa Mrzutá Mimi. „Prvá cena je...“

„Buď ticho! Nič mu nehovor!“ okríkla ju Náladová Naďa a prihodila snehuliakovi na hlavu ďalší sneh.

Vyhrať? Súťaž? Cena? Gabo zastrihal ušami. Čo to chcú pred ním utajiť? Nuž, nepotrvá dlho a tajomstvo odhalí. Grázlik Gabo bol majstrom v získavaní informácií.

Koniec ukážky